נאסף סוויריס

נאסף סוויריס ( נולד ב-19 בינואר 1961) הוא מיליארדר ואיש עסקים מצרי. נכון לאוקטובר 2021, הערך הנקי שלו נאמד ב-8.7 מיליארד דולר, מה שהופך אותו למצרי העשיר ביותר והאפריקאי העשיר הרביעי.

הוא חלק מקבוצת המשקיעים "V sport" אשר בבעלותה נמצאים בין היתר אסטון וילה.
ביוגרפיה
סאוויריס נולד ב-19 בינואר 1961 באסואן, מצרים, למשפחה נוצרית קופטית. הוא בנו של אונסי סאווירס  ואחיהם של סמיח ונגיב. למד בתיכון הגרמני בקהיר. לאחר מכן המשיך ללימודים גבוהים באוניברסיטת שיקגו, שם קיבל תואר ראשון בכלכלה ב-1982

 קריירה 
סוויריס הצטרף לקבוצת "אורסקום" ב-1982, אותה הקים אביו ב-1976, ופיקח על פעילות הבנייה שלה. בעקבות העברת השליטה הניהולית מאביו אונסי סוויריס ב-1995, הוא הפך למנכ"ל אורסקום תעשיות בנייה הוא כיהן במועצת המנהלים של Besix, לאחר ש-OCI SAE רכשה 50% ממניות החברה ב-2004, וחבר בוועדת התגמול והמינויים עד 2017. 

בשנת 1989 החל להקים את עיר הנופש אל גואנה במצרים לחוף הים האדום, 20 ק"מ צפונית לעיר ע'רדקה. במקום נבנו אלפי חדרי מלון ובתי נופש.

הוא היה חבר בדירקטוריון של בורסות של קהיר ואלכסנדריה מ-2004 עד 2007, וכן היה דירקטור בבורסה הפיננסית הבינלאומית של דובאי DIFX מיולי 2008 עד יוני 2010.

בדצמבר 2007, הודיעה חברת "לאפארג'", יצרנית המלט הגדולה בעולם, על רכישת חברת "אורסקום סמנט",  חטיבה של "אוראסקום קונסטרקשן אינדסטריז" הפועלת ברחבי אפריקה והמזרח התיכון, תמורת 12.8 מיליארד דולר. בעקבות הרכישה קיבל סוויריס 11.4% ממניות "לאפארג'" ומושב בדירקטוריון החברה.

בעקבות האביב הערבי במצרים ב-2011 עבור לגור בלונדון. בקיץ 2014 קנה את הפנטהאוז של אדגר ברונפמן בעלות של 70 מיליון דולר.

באוקטובר 2015 דווח שסאוויריס רכש 6% ממניות באדידס. 

באוקטובר 2020, סאוויריס הקים את Avanti Acquisition Corp, חברת רכישות למטרות מיוחדות. עם זאת, לאחר שלא הצליחה לרכוש חברה אחרת, החברה התפרקה באוקטובר 2022.

בדצמבר 2023 ההודיע כי הוא מעביר את מטה הקבוצה שלו לאבו דאבי.
 בעלות על ספורט 
סוויריס השקיע רבות בבעלות על קבוצות ספורט, במיוחד בכדורגל. לצד המיליארדר ווס עדנס, הוא הבעלים של חברת החזקות V Sports של מועדון הכדורגל: הבעלים של קבוצת הפרמיירליג אסטון וילה ובעל מניות של 46% בקבוצת ויטוריה דה גימארייש בליגת העל הפורטוגלית בנוסף, V Sports נמצאים בדיונים להקמת קבוצת כדורגל אמריקאית בMajor League Soccer בלאס וגאס, עם השם 'נבלים של לאס וגאס' (רפרנס לכינוי של אסטון וילה) רשום במסגרת זכויות היוצרים האמריקאיות והאירופיות.

 אסטון וילה 
ביולי 2018, קונסורציום המורכב מסוויריס ועמיתו המיליארדר ווס עדנס, תחת השם NSWE, רכשו 55% ממניות השליטה בשווי 30 מיליון פאונד במועדון האנגלי אסטון וילה. המועדון התמודד עם בעיות תזרים מזומנים משמעותיות תחת הבעלים הקודם טוני שיה, והיה על סף פשיטת רגל עם צו פירוק פוטנציאלי על ידי HMRC, בעקבות חשבון מס שלא שולם ל-4 מיליון ליש"ט. לאחר ההשתלטות, השקיעה NSWE כספים משמעותיים על מנת לייצב את תזרים המזומנים של המועדון.

בעקבות תחלופה משמעותית של ההנהלה והצוות: כולל מינויו של מנכ"ל ליברפול לשעבר, כריסטיאן פורסלו, למנכ"ל ומינויו של דין סמית' למנהל, המועדון חזר חזרה לפרמיירליג. זה כלל תקופה של רצף הניצחונות הארוך ביותר של וילה אי פעם של 10 משחקים. בעקבות עליית הליגה, NSWE קנתה את יתרת המניות של שיה כדי להפוך לבעלים בלעדיים באוגוסט 2019. זה נעשה על ידי נטילת חוב של 30 מיליון ליש"ט שלא שולמו על ידי שיה לבעלים לשעבר רנדי לרנר.

הבעלות של סויריס ועדן על אסטון וילה סימנה תקופה של השקעות כבדות, עם כ-360 מיליון ליש"ט מהון מניות נטול חובות שהוזרמו לאוגוסט 2022. התוכניות להרחבת וילה פארק מ-42,682 מושבים ליותר מ-50,000, כולל הריסת היציע הצפוני והקמת מתחם קמעונאי מרכזי, נמצאות בשלב מתקדם. הפרויקט אמור לעלות מעל 100 מיליון ליש"ט, והוא ימומן כולו על ידי V Sports.

בשנת 2021, חברת האחזקות NSWE מיתגה מחדש ל-V Sports, במטרה להשקיע במועדונים אחרים ברחבי העולם באמצעות מודל ריבוי מועדונים.
קישורים חיצוניים

 הערות שוליים 

קטגוריה:עשירים מופלגים
קטגוריה:אנשי עסקים
קטגוריה:בוגרי אוניברסיטת שיקגו
קטגוריה:נוצרים קופטים
קטגוריה:מצרים שנולדו ב-1961